सडक बत्ती दिनभर बल्ने सबैभन्दा ठूला समस्या जनकपुरमा रहेको पाइएको छ । जनकपुर वितरण केन्द्रको विद्युत चुहावटमा सडक बत्तीको हिस्सा झन्डै एक प्रतिशत रहेको अनुमान गरिएको छ । निरीक्षणका क्रममा जनकपुर वितरण केन्द्रको कार्यालय अगाडि नै राखिएको सडक बत्ती दिनभर बलिरहेको पाइएको थियो । त्यसलाई जनकपुर उपमहानगरपालिकाले निभाउँछ न प्राधिकरणका कर्मचारीले नै । स्विच राखिएको ठाउँका सडक बत्तीसमेत दिनभर बलिरहने गरेको जनकपुर क्षेत्रीय कार्यालयका प्रमुख सच्चिदानन्द यादवले गर्नुभयो । उहाँले भन्नुभयो, ‘सडक बत्ती निभाउन भनिरहेका छौं तर हाम्रो प्रयास प्रभावकारी हुन सकिरहेको छैन ।’
